የደቡብ አፍሪካው ምርጫ ነጻና ፍትሃዊ ነበር- የምርጫ ኮሚሽን
በደቡብ አፍሪካ የተካሄደው ምርጫ ነጻና ፍትሃዊ እንደነበር የሃገሪቱ  የምርጫ ኮሚሽን አስታውቋል፡፡የኮሚሽኑ ሊቀመንበር ግሌን ማሺኒኒ የምርጫውን ሂደት አስመልክተው በፕሪቶሪያ ባደረጉት ንግግር ምርጫ 2019 ነጻና ፍትሃዊ ነበር፡፡የምርጫው ከፍተኛ ኦፊሰር የሆኑት ማማቦሎ በበኩላቸው የዘንድሮው ምርጫ በጣም ውስብስብ ከመሆኑም በላይ በሃገሪቱ ታክ ከፍተኛ ወጪን የጠየቀ እንደሆነ አስረድተዋል፡፡ይህም የምርጫውን ሂደት ፈታኝ እንዲሆን ከማድረጉም ባለፈ የምርጫ ኮሚሽኑን አባላት ጫና ውስጥ የከተተ እንደነበር አስታውሰዋል  ማማቦሎ፡፡ያጋጠሙንን ጫናዎች ተቋቁመን ፍትሃዊ ተግባር በማከናወን ለሃገራችን እና ህዝባችን ያለንን ታማኝነት ለአለም አሳይተናል ብለዋል፡፡የምርጫ ውጤት ቆጠራው በጠንቃቄ የተከናወነ ሲሆን አንዳንድ አነስተኛ ፓርቲዎች ግን የውጤቱን ተአማኒነት መቀበል እንዳለፈለጉ ሊቀመንበሩ ማሺኒኒ ጠቁመዋል፡፡